बिथांआ मिज'रामनि  21  थि राज्यो बेंगिरि महरै जिरायगोन ।मख'जाथावदि गुवाहाटी गोजौ बिजिरसालिनि गाहाइ बिजिरगिरि ( Chief Justice ) अजय लाम्बा बिथांनि सिगाङाव राज भवनाव समायखिरा लाहोनानै होयो ।रायखांनो गोनां दि समायखिरा लानाय हाबाफारियाव मिज'रामनि गिबि मन्थ्रि एम जरामथांगा,मिज'राम लेजिसलेटिभ एसेमबलिनि बुंथिगिरि लाललिलरियाना साइल',केबिनेट मन्थ्रि हान्जा,एम एल ए हान्जा आरो गुबुन गुबुन गोजौ थाखोनि गागि बिबानगोरा मोना नुजाथिफैयो ।मोनथिनो हानाय सुलुंनि बादिब्ला गोदानै राज्यो बेंगिरि मानाव गेदेर पि.एस.स्रिधरन पिल्लाइआ मिरु निफ्राय गासैबो रोखोमनि मदद हेफाजाब आरो हादोरसानि राज्यो - राजानि गोजोन थासारि सोमजिनायाव गोनांथि होगोन ।